cyanic-selkie/wikianc huggingface dataset:
G-Dragon
Արտաքին հղումներ
Կատեգորիա:Հարավկորեացի երգիչներ Կատեգորիա:Հարավկորեացի երգահաններ Կատեգորիա:Հարավկորեացի մոդելներ Կատեգորիա:1988 ծնունդներ Կատեգորիա:Օգոստոսի 18 ծնունդներ Կատեգորիա:Հարավկորեացի երաժշտական պրոդյուսերներ Կատեգորիա:Բեմական կեղծանուններ
Ստեպնոյ (այլ կիրառումներ)
Ստեպնոյ, կարող է վերաբերել՝
Այծաղբյուր (գետ)
Այծաղբյուր, Հայաստանի Տավուշի մարզում Տավուշ գետի աջ օժանդակը։ Սկիզբ է առնում աղբյուրներից և Բերդ քաղաքից 2,5 կմ հարավ-արևմուտք միախառնվում մայր գետին։ Երկարությունը 3,5 կմ է ։
Ծանոթագրություններ
Կատեգորիա:Տավուշի մարզի գետեր Կատեգորիա:Տավուշ գետի վտակներ
Աղբերաձոր
Աղբերաձոր, ձոր Մեծ Հայքի Սյունիք աշխարհի Սոթք գավառում։ Ենթադրվում է, որ անունը առաջացել է համանուն գյուղի անունից ։
Ծանոթագրություններ
Կատեգորիա:Ձորեր այբբենական կարգով Կատեգորիա:Հայաստանի աշխարհագրություն
Ղարաղշլաղ (Զանգեզուրի գավառ, քրդաբնակ)
Ղարաղշլաղ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1907 թվականին գյուղն ունեցել է 50, իսկ 1908-ին՝ 55 քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ռասկաֆրիա
Ռասկաֆրիա (Rascafría), քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Տարածքը կազմում է 150 կմ2, բնակչությունը՝ 2004 մարդ (2010 թվականի տվյլաներով)։
Կատեգորիա:Մադրիդ ինքնավար համայնքի բնակավայրեր
Աջքար
Աջքար, հանդ Հայաստանի Տավուշի մարզում, Կենաց լեռների փեշերին, Չինչին գյուղից 2,5 կմ հարավ–արևմուտք ։
Ծանոթագրություններ
Կատեգորիա:Տավուշի մարզի աշխարհագրություն
Աբդ ալ-Կրիմ
Աբդ ալ-Կրիմ կամ Աբդ էլ-Կերիմ (տամազիգտ՝ ⴰⴱⴹ ⴻⵍ ⵅⴰⵔⵉⵎ, محمد بن عبد الكريم الخطابي, ), իսպանական գաղութային իշխանությունների դեմ ռիֆական ցեղերի ապստամբության առաջնորդ Հյուսիսային Մարոկկոյում և Ռիֆի Հանրապետության ղեկավար։
Կենսագրություն
Աբդ ալ-Կրիմը ծնվել է 1882 թվականի հունվարի 12-ին Աժդիրում (ներկայու՝ Մարոկկո ), քադիի և առաջնորդի ընտանիքում։ 1910-1915 թվականներին դասավանդել է իսպանական-արաբական դպրոցում, հաճախել է Տետուանի ինստիտուտ, 1915 թվականին դարձել է Մելիլյայի գլխավոր քադի (իսլամական դատավոր)։ 1914 թվականից խմբագրել է «Տելեգրամա դել Ռիֆ» («El Telegrama del Rif») թերթի արաբերեն բաժինը, որի էջերում սկսել են պարբերաբար հայտնվել Գերմանիայի օգնությամբ Մարոկկոյից իսպանացիների և ֆրանսիացիներին արտաքսման կոչեր։ Սերտորեն համագործակցել է Գերմանիայի հյուպատոս Վալտեր Ցեխլինի հետ (Dr. Walter Zechlin, 1879-1962): Աջակցել է զենքի տեղափոխմանը, որը գերմանացիները մատակարարել էին Ֆրանսիական Մարոկկոյի իշխանությունների դեմ կռվող ռիֆական ցեղերին։ 1915 թվականին ազատագրական պայքարի կոչերի համար Իսպանիայի գաղութային իշխանությունների կողմից բանտարկվել է, 1916 թվականին ազատ է արձակվել։
1919 թվականին Աբդ ալ-Կրիմը փախել է լեռները։ 1920 թվականին՝ հոր մահից հետո, դարձել է ցեղի առաջնորդ։ 1921-1926 թվականներին գլխավորել է ռիֆերի ազատագրական պայքարն սկզբում իսպանական, իսկ 1925 թվականից՝ ֆրանսիական գաղութարարների դեմ։ 1921-1926 թվականներին եղել է Ռիֆի Հանրապետության նախագահ (էմիր), որը 12 ցեղախմբերի ռազմաքաղաքական միավորում էր։ Կրել է «բերբերյան գայլ» մականունը։
Կրծքավանդակ
Կրծքավանդակ, կրծքային ողների, կողոսկրերի և կրծոսկրի ամբողջություն, որը սողունների, թռչունների, կաթնասունների և մարդու ուսագոտու համար ծառայում է որպես հենարան և հնարավորություն է տալիս շնչառական շարժումների ժամանակ օգտագործել միջկողային մկանունքը։ Մարդու կրծքավանդակն ունի առաջ-ետին ուղղությամբ տափակացած, հիմքով վար դարձած հատած կոնի ձև։ Տարբերում են կրծքավանդակի կողմնային պատեր, կազմված 12 զույգ կողերով, առաջային, որի կազմի մեջ են մտնում կողոսկրերի առաջային ծայրերը (կողաճառները) և կրծոսկրը, ետին՝ ողնաշարը։ Կրծքավանդակն ունի վերին և ստորին բացվածքներ, վերին բացվածքի սահմաններն են՝ աջ և ձախ առաջին կողերը, առաջին կրծքային ողնը և կրծոսկրի կոթը։ Այդ բացվածքով կրծքավանդակի խոռոչ են մտնում շնչափողը, կերակրափողը, անոթներ և նյարդեր։ Ստորին բացվածքը սահմանվում է կողոսկրերի ծայրերով։ Կրծքավանդակը որովայնի խոռոչից բաժանված է ստոծանիով։ Կախված տարիքից, սեռից և մարմնակազմվածքից, գոյություն ունեն կրծքավանդակի տարբեր ձևեր։
Կատեգորիա:Մարդու անատոմիա
Աբդ ալ-Կրիմ
Կենսագրություն
Սակայն Աբդ ալ Կրիմի մոտ ցանկություն է առաջացել ընդլայնել իր էմիրության սահմանները՝ ի հաշիվ Վերգի հովտի, որտեղից ստացվել է պարենի զգալի մասը։ 1924 թվականի վերջին՝ Մարոկկոյում ֆրանսիական զորքերի հրամանատար գեներալ Լիոտեն ամրոցների շարք է կառուցել Վերգի հովտի պաշտպանության համար, իսկ 1925 թվականի ապրիլին ֆրանսիացիները մարտական գործողություններ են սկսել էմիրի բանակի դեմ։ 1925 թվականի մայիսի վերջին Փարիզի «Le Temps» թերթը գրել էր․
1926 թվականի մայիսի 26-ին Աբդ ալ Կրեմը հանձնվել է ֆրանսիացիներին և աքսորվել Ռեյունիոն կղզի։ 1947 թվականի մայիսին Ֆրանսիա մուտք գործելու թույլտվություն է ստացել՝ քաղաքական գործունեությունից հրաժարվելու պայմանով։ Փախել է շոգենավից Պորտ Սաիդ և բնակություն հաստատել Կահիրեում, որտեղ գլխավորել է Արաբական Մաղրիբի ազատագրման կոմիտեն (1948-1956)։
Արտաքին հղումներ
Կատեգորիա:Մարոկկոյի քաղաքական գործիչներ Կատեգորիա:Անկախության ակտիվիստներ Կատեգորիա:Չճանաչված երկրների ղեկավարներ Կատեգորիա:19-րդ դարի գրողներ Կատեգորիա:Բերբեր գրողներ Կատեգորիա:20-րդ դարի գրողներ
Ստեպուրինո (այլ կիրառումներ)
Ստեպուրինո, կարող է վերաբերել՝
Նովոալտիբաևո
Նովոալտիբաևո (Новоалтыбаево, Яңы Алтыбай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Արգելասար
Արգելասար, լեռնագագաթ Հայաստանի Տավուշի մարզում, Տավուշի լեռներում, Մովսես գյուղից 2,5 կմ հարավ։ Բարձրությունը՝ 1684 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Տավուշի մարզի լեռներ
Սոֆիայի համալսարան (Տոկիո)
Սոֆիայի հաալսարան (上智大学) մասնավոր բարձրագույն հաստատություն Ճապոնիայի Տոկիո քաղաքում։ Այն իր անվանումն ստացել է Ճապոնիայի իմաստնության աստվածուհի Սոֆիայի պատվին։ Ճապոնական տարբերակով 上智 (дзё:ти), կիրառվում է նաև եվրոպական տարբերակը՝ Sophia —  (Սոֆիա)։ Հանդիսանում է Ասիայի Քրիստոնեական համալսարանների և քոլեջների ասոցիացիայի անդամ ։
Հիմնական տվյալներ
Համալսարանու գործում են 8 ֆակուլտետներ՝ աստվածաբանական, հումանիտար, ընդհանուր հումանիտար, տնտեսագիտության, լեզվագրական, բնական գիտությունների, իրավաբանկան և միջազգային մանկավարժական։
Արտաքին հղումներ
Կատեգորիա:Սոֆիայի համալսարան (Տոկիո) Կատեգորիա:1913 հիմնադրումներ Ճապոնիայում Կատեգորիա:Տոկիոյի համալսարաններ և քոլեջներ Կատեգորիա:Քրիստոնեությունը Տոկիոյում Կատեգորիա:1913 հիմնադրված կրթական հաստատություններ Կատեգորիա:Ճիզվիտական համալսարաններ և քոլեջներ Կատեգորիա:Ճապոնիայի մասնավոր համալսարաններ և քոլեջներ Կատեգորիա:Ճապոնիայի կաթոլիկ համալսարաններ և քոլեջներ Կատեգորիա:Ասիայի քրիստոնեական համալսարանների և քոլեջների ասոցիացիա
Ֆիլիմոնովկա (գյուղ, Վրադիևկայի շրջան)
Ֆիլիմոնովկա (Филимонівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1791 թվականին։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1791 թվականին հիմնադրված բնակավայրեր
Փաշիանի
Փաշիանի կամ Կալոուբանի (ფაშიანი, კალოუბანი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
2013 թվականից գյուղը գտնվում է վրացական եկեղեցու Սամթավիի և Կասպիի պատրիարքի ենթակայության տակ ։
Դիրք
Գտնվում է ծովի մակարդակից 640 մետր բարձրության վրա։ Շրջկենտրոն Կասպից հեռու է 17 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 91 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Մաշկերտ
Մաշկերտ, գյուղ Արևմտյան Հայաստանում, Խարբերդի վիլայեթի Ակնի գավառակում ։ Գտնվում էր Ակն գյուղաքաղաքից 25-30 կմ հեռու, Արաբկիր քաղաքի մոտ, Եփրատի ափին։
Պատմություն
Գյուղը թուրքերի կողմից ավարտվել է 1895 թվականի ջարդերի ժամանակ։ Փրկված հայերը բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
XIX դարի վերջին ուներ 200 տուն, 1880-ական թվականներին՝ 60 տուն հայ և 10 տուն թուրք, 1895 թվականին՝ 110 տուն, 1914 թվականին՝ 532 հայ բնակիչ։
Տնտեսություն
Բնակչության հիմնական զբաղմունքը երկրագործությունն ու անասնապահությունն է։
Պատմամշակութային կառույցներ
Մաշկերտն ուներ 1286 թվականին կառուցված Ս. Աստվածածին անունով եկեղեցի։ Գյուղի մոտ գտնվում էր Ս. Սարգիս քարաշեն եկեղեցին, որի դիմաց գնտվում էր հին Մաշկերտի գերեզմանոցը։ Մաշկերտի հարավային կողմում գտնվում էր Վարդապետի աղբյուրը։
Կրթություն
Գյուղում գործում էր հայկական վարժարան։
Անվանի մարդիկ
Մաշկերտում է ծնվել մանկավարժ, հրապարակախոս, խմբագիր Դավիթ Խաջկոնցը (1886-1918) ։
Ծանոթագրություններ
Կատեգորիա:Արևմտյան Հայաստանի գյուղեր
Երուսաղեմի ձեռագրատուն
Երուսաղեմի ձեռագրատուն, հայերեն ձեռագրերի աշխարհում երկրորդ հավաքածուն (Երևանի Մեսրոպ Մաշտոցի անվան Մատենադարանից հետո)։ Գտնվում է Երուսաղեմի Սուրբ Հակոբյանց վանքում։ Ձեռագրերի թիվը հասնում է շուրջ 4000-ի (1976 թվականին)։ Հիմնադրման ստույգ թվականը հայտնի չէ։ Ելնելով որոշ ձեռագրերի գրության թվականներից՝ ենթադրվում է, որ սկզբնավորվել է 12-13-րդ դարերում։ Մինչև 19-րդ դարի կեսերը ձեռագրերն անխնամ վիճակում էին։ 1865 թվականին Տ․ Սավալանյանցը կազմել է դրանց ցանկը։ Հետագայում ցանկերի կազմման ու հրատարակմանը ձեռնամուխ է եղել Ա․ Սյուրմեյանը։
Առաջին հատորը լույս է տեսել 1948 թվականին։ Գործը շարունակել է Ն. Պողարյանը՝ 1953-1960 թվականներին հրատարակելով 2-5-րդ հատորները։ 1966 թվականին նա ձեռնարկել է «Մայր ցուցակ ձեռագրաց Սրբոց Հակոբեանց» ցանկի նոր, շքեղ ու վերափոխված հրատարակությունը։ Մինչև 1972 թվականը հրատարակվել է 6 ծավալուն հատոր, ուր ընդգրկված է 2000 ձեռագրի նկարագրություն։
Կատեգորիա:Երուսաղեմ Կատեգորիա:Հայոց պատմության թանգարաններ Կատեգորիա:12-րդ դարի հիմնադրումներ Երուսաղեմում
Ստոգովո (այլ կիրառումներ)
Ստոգովո, կարող է վերաբերել՝
Կրծքի արյունահավաք
Կրծքի արյունահավաք, հեմոթորաքս (-արյուն և -կրծքավանդակ), արյան կուտակումը թոքամզի խոռոչում։ Հիմնական պատճառը ներքին արյունահոսությունն է, որը լինում է թոքի վնասվածքների, հատկապես հրազենով վիրավորվելու դեպքում։ Կարող է առաջանալ նաև թոքի քաղցկեղի, տուբերկուլոզի, ցինգայի հետևանքով։ Կլինիկական պատկերը պայմանավորված է կուտակված արյան քանակությամբ։ Փոքր քանակությամբ արյուն կուտակվելիս առաջանում են ցավեր կրծքավանդակում, հազ։ Պրոցեսի խորացմանը զուգընթաց միանում են ներքին արյունահոսության ախտանշաններ՝ թոքի ճնշում, միջնորմի օրգանների տեղաշարժ, հևոց, կապտուկ, սրտի գործունեության խանգարումներ։ Թոքամզի պունկցիայով հայտնաբերվում է արյուն։ Կրծքի արյունահավաքի արագընթաց ձևը կյանքին վտանգ է սպառնում։ Արյունահոսությունը դադարելիս արյունը կարող է ներծծվել 10-12 շաբաթվա ընթացքում։
Ներքին արյունահոսության դադարեցում, հազի ուժեղ նոպաների դեպքում՝ մորֆինի ներարկումներ։ Արյունահոսությունը դադարած կրծքի արյունահավաքի դեպքում պունկցիա՝ մնացորդային արյունը արտածծելու նպատակով։ Եթե անհնարին է արյունը դադարեցնել՝ թորակոտոմիա։ Կրծքի արյունահավաքի թեթև դեպքերում՝ հանգիստ, հազը հանգստացնող միջոցներ։
Կատեգորիա:Թոքաբանություն Կատեգորիա:Թոքերի հիվանդություններ Կատեգորիա:Անհետաձգելի բուժօգնություն
(7552) Սեֆտոն
(7552) Սեֆտոն (Sephton), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,55519 ա. մ., առավելագույնը մոտենում է 2,3967 ա. մ. հեռավորության վրա և հեռանում 2,7136 ա. մ. ։ Արեգակի շուրջ մեկ ամբողջական պտույտ է կատարում 1491,88 երկրային օրվա ընթացքում, իր ուղեծրով շարժվելով միջինում 0,241307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հնդկաչինական վագր
Հնդկաչինական վագր, կատվազգիների ընտանիքի վագրի տեսակ։ Տարածված է հիմնականում Ասիա աշխարհամասում՝ Կամբոջայում, Լաոսում, Մալայզիայում, Մյանմայում, Թաիլանդում և Վիետնամում։
Վագրերի այս տեսակի անվանումը տվել է անգլիացի գիտնական Ջիմ Քորբեթը՝ 1946 թվականին ։
Լեռնային վայրերում բարձրանում են մինչև 3000 մ բարձրության վրա։
Արտաքին տեսք
Հնդկաչինական վագրերը կշռում են 150 մինչև 250 կգ ։ Սակայն հանդիպում են առանձին դեպքեր, երբ հնդկաչինական վագրը կշռում է 280-300 կգ ։
Գլուխը համեմատաբար փոքրն է, ինչպես բենգալյան և ամուրյան վագրերի մոտ։ Ունեն վառ գույնի գունավորում։
Տարածվածություն
Տարածված են բացառապես Արևելյան Ասիայի մի շարք պետություններում և այն էլ քիչ քանակությամբ։ Ամենից շատ թվով հնդկաչինական վագրերը բնակվում են Թայլանդում։
Հազվադեպ հանդիպում են նաև Հնդկաստանի հարավային հատվածում՝ Լաոսի հետ սահմանի մոտ։ Տարածված են նաև Կամբոջայում, Լաոսում, Մալայզիայում, Մյանմայում, Թայլանդում և Վիետնամում ։
Ծանոթագրություններ
Կատեգորիա:Վագրեր Կատեգորիա:Կամբոջայի կենդանական աշխարհ Կատեգորիա:Լաոսի կենդանական աշխարհ Կատեգորիա:Մալայզիայի կենդանական աշխարհ Կատեգորիա:Մյանմայի կենդանական աշխարհ Կատեգորիա:Թաիլանդի կենդանական աշխարհ Կատեգորիա:Վիետնամի կենդանական աշխարհ
Աղմեշտի
Աղմեշտի, գետակ Որոտանի ավազանում, նրա ձախակողմյա վտակը։ Մայր գետին է միանում այժմյան Սիսիանի շրջանում ։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Թշնամի (ֆիլմ, 2013)
Թշնամի (Enemy), ռեժիսոր Վիլնյով Դենի հոգեբանական դետեկտիվը։ Երկակի գլխավոր դերը կատարել է Ջեյք Ջիլենհոլը։ Ֆիլմը Ժոզե Սարամագոյի «Նմանակ» վեպի էկրանավորումն է։ Ֆիլմի պրեմիերան ԱՄՆ-ում կայացել է 2014 թվականի հունվարի 4-ին ։
Պատմություն
Պատմության ուսուցիչը վիդեո խանութում իր համար անհայտ կատակերգության սկավառակ է վերցնում։ Ֆիլմը չի տպավորվում, բայց դրվագներից մեկում նա նկատում է մի դերասանի, ով նույն տեսքը ուներ, ինչ ինքը։ Զարմանալով տեսածից՝ նա որոշում է գտնել իր նմանակին։ Որոնումները վերածվում են իսկական տեսիլքի, ճանապարհորդություն դեպի մետաֆիզիկական մթության խորքը, ինչը տակնուվրա է անում նրա պատկերացումները կյանքի մասին ։
Արտաքին հղումներ
Կատեգորիա:2013 ֆիլմեր Կատեգորիա:Կանադական թրիլեր ֆիլմեր Կատեգորիա:Իսպանական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Կանադական ֆիլմեր
Ֆրեդ Թոմփսոն
Ֆրեդ Դալտոն Թոմփսոն (Fred (Freddie) Dalton Thompson; ), ամերիկացի քաղաքական գործիչ, դերասան և իրավաբան։ Հանրապետական կուսակցության ներկայացուցիչ և Թենեսի նահանգից Սենատի անդամ՝ 1994-2003 թվականներին։ Հանրապետական կուսակցության փրայմերիզի նախկին թեկնածուն 2008 թվականին։
Կենսագրություն
Թոմփսոնը ծնվել է 1942 թվականին Ալաբամա նահանգի Շեֆիլդ քաղաքում։ Դպրոցն ավարտելուց հետո սովորել Է Ֆլորենս քաղաքի պետական քոլեջում, այնուհետև՝ Թենեսի նահանգի Մեմֆիս քաղաքի համալսարանում, որն ավարտել է 1964 թվականին՝ ստանալով փիլիսոփայության և քաղաքագիտության բակալավրի աստիճան։ 1967 թվականին նրան շնորհվել է նաև  Վանդերբիլթի համալսարանի իրավագիտության դոկտորի կոչում։ Նույն թվականին նա զբաղվել է մասնավոր իրավաբանական պրակտիկայով, իսկ 1969 թվականից դարձել է դաշնային դատախազի օգնական Նեշվիլում։ Թոմփսոնը մասնակցել է 1972 թվականի հանրապետական սենատոր Հովարդ Բեյքերի վերընտրման արշավին, ինչպես նաև հանդես է եկել որպես իրավաբան խորհրդական Ուոթերգեյթյան սկանդալի հանգամանքների հետաքննության գործում (1973-1974)։
Շարունակելով իրավաբանական պրակտիկան, 1977-1978 թվականներին նա Մերի Ռագգյանտիին ներկայացրել է պայմանական վաղաժամկետ ազատման հանձնաժողովի նախագահի պաշտոնից նրա ապօրինի հեռացման գործում։ Արդյունքում դեմոկրատ նահանգապետ Ռեյ Բլենթոնը մեղավոր է ճանաչվել և դատարանի որոշման համաձայն Ռագգյանտիին  վերականգնել պաշտոնում։ Գործի իրադարձությունները հիմք են հանդիսացել 1985 թվականի «Մարի» ֆիլմի համար, որտեղ Թոմփսոնը խաղացել է ինքն իր դերում՝ դրանով իսկ սկիզբ դնելով իր դերասանական կարիերային։ 1980-1981 թվականներին նա զբաղեցրել է Սենատի միջազգային հարաբերությունների կոմիտեի խորհրդականի պաշտոնը, 1982-ին աշխատել է հետախուզության հարցերով կոմիտեում, իսկ 1985-1987 թվականներին եղել է Թենեսի նահանգի վերաքննիչ դատարանի թեկնածությունների առաջադրման հանձնաժողովի անդամ։ 1994 թվականին նա զբաղեցրել Է Թենեսիի սենատորի պաշտոնը։ Այդ պաշտոնում Թոմփսոնը մնացել է մինչև 2002 թվականը։ Նույն թվականին նա սկսել է նկարահանվել ամերիկյան «Օրենք ու կարգ» հեռուստասերիալում, որտեղ խաղացել է դատախազ Արթուր Բրանչի դերը, որը դարձել Է ԱՄՆ-ում նրա ամենահայտնի դերերից մեկը ։
2007 թվականին Թոմփսոնը հայտարարել է նախագահական մրցարշավին մասնակցելու իր մտադրության մասին։ Որոշ ժամանակ նա եղել է հանրապետական փրայմերիզների ամենահավանական հաղթողներից մեկնը ։ Բայց չնայած դրան, նրան չհաջողվեց լուրջ հաջողությունների հասնել, և մի շարք անհաջողություններից հետո նա ստիպված եղավ հանել իր թեկնածությունը։ Պարտության պատճառների թվում կարծիք է հայտնվել, որ նա շատ ուշ է սկսել իր նախընտրական քարոզարշավը՝ այդպիսով բաց թողնելով բարենպաստ պահը։ Վերլուծաբանները նաև մատնանշել են Թոմփսոնի ակնհայտ ձեռքբերումների բացակայությունը Սենատում նրա աշխատելու ժամանակ և Վաշինգտոնում թեկնածուի մի փոքր կասկածելի լոբբիստական գործունեությունը։
Ֆրեդ Թոմփսոնը մահացել է 2015 թվականի նոյեմբերի 1-ի առավոտյան Նաշվիլում լիմֆոմայի ռեցիդիվից։ Դեկտեմբերի 6-ին տեղի ունեցած հրաժեշտի արարողությանը  ներկա են եղել սենատորներ Ջոն Մաքքեյնը և Լամար Ալեքսանդրերը։ Նույն օրը նա թաղվել է Լոուրենսբուրգի «Միմոզա» գերեզմանատանը։
Անձնական կյանք
1959 թվականին Թոմփսոնը ամուսնացել է Սառա Էլիզաբեթ լինդսի հետ։ Ամուսիններն ունեցել են երեք երեխա։ 1985 թվականին ամուսնալուծվել է և 2002 թվականին Թոմփսոնը երկրորդ անգամ է ամուսնացել։ Նրա երկրորդ կինը եղել է Ջերի Քենը։ Զույգը ունի երկու երեխա՝ որդի և դուստր։
Արտաքին հղումներ
Կատեգորիա:ԱՄՆ-ի քաղաքական գործիչներ Կատեգորիա:Ամերիկացի դերասաններ Կատեգորիա:Ամերիկացի իրավաբաններ Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի սյունակագիրներ Կատեգորիա:Ամերիկացի փաստաբաններ Կատեգորիա:Հնչյունավորողներ Կատեգորիա:Ամերիկացի կինոդերասաններ
Արջաղբյուր
Արջաղբյուր, աղբյուր Հայաստանի Տավուշի մարզի Կենաց լեռների լանջերին, Տավուշ գետի ձախափնյակում, Տավուշ գյուղից 2 կմ արևմուտք ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Տավուշի մարզի ջրագրություն
Մոխրոտիկ 3: Չար կախարդանքները
«Մոխրոտիկ 3։ Չար կախարդանքները» (Cinderella III: A Twist in Time) - «DisneyToon Studios» ալիքի լիամետրաժ անիամցիոն ֆիլմ, որը լույս է տեսել 2007 թվականին։ Մուլտֆիլմը հանդիսանում է 1950 թվականի Disney ալիքի «Մոխրոտիկ» մուլտֆիլմի սիքվելը։ Մուլտֆիլմը լույս է տեսել 2007 թվականի փետրվարի 6-ին և ամերկյան կինոընկերությունների միության (ԱԿՄ) կողմից ստացավ բարձր վարկանիշ։
Սյուժե
Մոխրոտը և արքայազնը պատրաստվում էին իրենց հարսանիքին և այդ առիթով, Բարի Փերին՝ Ժակի, Գազի, Մոխրոտիկի մուկ-ընկերների հետ կազմակերպում էին զբոսախնջույք՝ Մոխրոտի և արքայազնի համար։ Տոնակատարության ժամանակ Փերին կորցնում է իր կախարտական փայտիկը և այն պատահաբար ընկնում է Մոխրոտի չար խորթ մոր՝ տիկին Թրեյմենի ձեռքերը։ Թրեյմենը և նրա աղջիկները որոշում են վրեժ լուծել Մոխրոտից։ Կախարդական փայտիկի օգնությամբ Թրեյմենը ժամանակը հետ է տալիս և հասցնում է այն պահը, երբ արքայազն փնտրում էր այ աղջկան, ով կորցրել էր իր կոշիկը պարահանդեսի ժամանակ։ Կախարդական փայտիկի օգնությամբ Անաստասիան կարողացավ հագնել կոշիկը։ Եվ հենց Մոխրոտը եկավ, որպեսզի հագնի կոշիկը, արդեն ուշ էր Անաստասիան գնացել էր թագավորի ծառաների հետ դղյակ։
Մոխրոտը որոշեց գնալ դղյակ, չէ որ արքայազն հիշում էր, թե ով է նրա հետ պարել։ Բայց Թրեյմենը հասցրեց կախարդել արաքայազնին և նա հիմա մտածում էր, որ նա պարել է Անաստասիայի հետ։ Մոխրոտը գնում է արքայազնի մոտ, բայց նա արդեն նրան չէր հիշում։ Նա գիտեր է, որ կախարդական փայտիկը Թրեյմենի մոտ է և նա որոշում է գողանալ փայտիկը, բայց համբերում է անհաջողությանը։ Թրեյմենը հրամայում է ստրաժնիկներին Մոխրոտին նստեցնել նավ, որը ուրորե պետք էր հեռանար ափերից։ Մկները գտնում են արքայազնին և ասում են, որ նրան Թրեյմենը կախարդել է և նա իրականում սիրում է Մոխրոտին։
Արքայազնը հասցնում է փրկել Մոխրոտին։ Մոխրոտիկը վերադառնում է և սկսում է պատրաստվել պսակադրությանը, բայց Թրեյմենը ներխուժում է Մոխրոտի սենյակ և խաբում է, որ համաձայն է նրանց պսակադրությանը, բայց իրականում նրա նպատակն էր, որպեսզի Անաստասիային կերպարանափոխի Մոխրոտի հետ։ Նա հրամայում է, որ հսկեն Մոխրոտին, որպեսզի նա երբեք չվերադառնա դղյակ։ Սկսվում է պսակադրությունը և Մոխրոտիկը հասցնում է հարսանիքին։ Տիկին Թրեյմենը և Դրիզելան դառնում են գորտ, իսկ Անաստասիան կերպարանափոխվում է։ Վերջում Բարի Փերին է հայտնվում և վերցնում է կախարդական փակտիկը։ Եվ ինչպես միշտ բարին հաղթում է չարին և Մոխրոտը ու արքայազնը ամուսնանում են։
Ռուսական դուբլյաժ
Ֆիլմը կրկնօրինակել է «Պիֆագոր» ստուդիան «Disney Character Voices International» ստուդիայի պատվերով 2007 թվականին
Ստեղծում
Երբ Ֆրենկ Նիսենը՝ ֆիլմի ռեժիսորը, վերջացրեց «Վինին և Սլոնոտոմը» մուլտֆիլմի աշխատանքները, ստուդիայի ադմինիստրատորները առաջարկեցին նրան ստեղծել մի այլ ֆիլմի «Մոխրոտիկ»-ի մասին և այդ առաջարկությունը դուր եկավ Նիսենին։ Մուլտֆիլմի նկարահանումներն տևեցին մոտ 2 տարի սկսած 2004-ից մինչև 2006 թվականները։
Երաժշտություն
«Մոխրոտիկ 3»-ի երաժշտությունը և երգերը, ինչպես նաև «Լավագույնը լավագույնեից»( Perfectly Perfect), «Ավելին քան երազանքը»( More Than a Dream), «Անաստասիայի երգերը» և «Պարահանդեսի ժամանակ»( At the Ball) երգերը գրի են առել կոմպոզիտորներ՝ Ալան Զակարին և Մայքլ Ուերները։ Վերջին երգը՝ «Ես դեռ հավատում եմ», որը երգում է Հեյդեն Պանետերը( I Still Believe) գրի է առել մեկ այլ կոմպոզիտորներ՝ Մետյու Գերարդը և Բրիժետ Բենենեյտը ։ Շուտով երգի հիման վրա նկարահանվեց տեսահոլովակ ։ Մուլտֆիլմի պաշտոնական սաունդթրեքը դեռ լույս չի տեսել։
Ծանոթագրություններ
Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Մթնոլորտային օպտիկա
Մթնոլորտային օպտիկա, կամ օդերևութաբանական օպտիկա, « մթնոլորտի կամ մթնոլորտային պրոցեսների օպտիկական բնութագրերի ուսումնասիրությունն է… [ներառյալ] ջերմային և տարածական լուծույթները, որոնք անզեն աչքով նկատելի են» ։ Օդերեւութաբանական օպտիկան «մթնոլորտային օպտիկայի այն մասն է, որը զբաղվում է անզեն աչքով դիտվող օրինաչափությունների ուսումնասիրությամբ» ։ Այնուամենայնիվ, երկու տերմինները երբեմն օգտագործվում են որպես փոխադարձաբար փոխարինելի։
Օդերեւութաբանական երևույթների օրինակներ են.
Այլ երևույթներ, որոնք ուշագրավ են, քանի որ դրանք տեսողական պատրանքների ձևեր են, որոնք ներառում են.
Պատմություն
Տասնվեցերորդ դարում լույս է տեսել օդերևութաբանական օպտիկայի մասին գիրք, սակայն մոտ 1950 թվականից ի վեր այդ թեմայով բազմաթիվ գրքեր են եղել ։ Թեման հանրաճանաչ է դարձել Մարսել Մինաերտի «Լույսը և գույնը բաց երկնքի տակ» գրքի լայն տարածմամբ, 1954 թվականին ։
Հորիզոնի մոտ Արեգակի և Լուսնի չափերի պատրանք
«Օպտիկայի գիրք» (մ.թ. 1011-1022) տրակտատում Իբն ալ-Հայթամը պնդել է, որ տեսողական խաբկանքը տեղի է ունենում մարդու ուղեղում, և որ անձնական փորձն ազդում է այն բանի վրա, թե մարդիկ ինչ են տեսնում և ինչպես են տեսնում, և որ մտապատկերն ու ընկալումը սուբյեկտիվ են։ Հակադրվելով Պտղոմեոսի բեկման տեսությանը, թե ինչու են մարդիկ Արեգակն ու Լուսինն ավելի մեծ տեսնում հորիզոնում, քան երբ դրանք երկնքում ավելի բարձր դիքում են, նա խնդիրը վերասահմանում է ընկալման, այլ ոչ թե իրական մեծացման տեսանկյունից։ Նա ասում է, որ օբյեկտի հեռավորությունը գնահատելը կախված է օբյեկտի և դիտորդի միջև գոյություն ունեցող միջանկյալ մարմինների անընդհատ հաջորդականությունից։ Լուսնի հետ, սակայն, չկան միջանկյալ օբյեկտներ։
Հետևաբար, քանի որ օբյեկտի չափը կախված է նրա դիտարկված հեռավորությունից, որն այս դեպքում ճշգրիտ չէ, Լուսինը հորիզոնում ավելի մեծ է երևում։ Ռոջեր Բեկոնի, Ջոն Պեխամի և Վիտելոյի աշխատությունների միջոցով, որոնք հիմնված են Իբն ալ-Հայթամի բացատրության վրա, Լուսնի պատրանքն աստիճանաբար ընդունվել է որպես հոգեբանական երևույթ, իսկ Պտղոմեոսի տեսությունը մերժվել է 17-րդ դարում ։ Ավելի քան 100 տարի Լուսնի պատրանքի վերաբերյալ հետազոտություններն իրականացրել են տեսողության գիտնականները, ովքեր մշտապես եղել են հոգեբաններ, որոնք մասնագիտացած են եղել մարդու ընկալման մեջ։ Վերանայելով 2002 թվականի իրենց «Լուսնի պատրանքի առեղծվածը» գրքի բազմաթիվ տարբեր բացատրությունները՝ Ռոսն ու Փլագն եզրակացրել են, որ «Ոչ մի տեսություն հաղթանակով չի պսակվել» ։
Երկնքի գունավորում
Երկնքից եկող լույսը Արևի լույսի Ռեյլի ցրման արդյունք է, որի արդյունքում մարդու աչքով ընկալվում է կապույտ գույն։ Արևոտ օրը Ռեյլի ցրումը երկնքին տալիս է կապույտ գրադիենտ, որտեղ ամենամութն է զենիթում, իսկ լուսավոր՝ հորիզոնի մոտ։ Վերևից եկող լույսի ճառագայթները հանդիպում են օդի զանգվածի 1⁄38-ին, քան նրանք, որոնք գալիս են հորիզոնական ճանապարհով։ Հետևաբար, ավելի քիչ մասնիկներ են ցրում արևի զենիթալ ճառագայթը, և այդպիսով լույսը մնում է ավելի մուգ կապույտ ։ Կապույտությունը հորիզոնում է, քանի որ մեծ հեռավորություններից եկող կապույտ լույսը նույնպես գերադասելիորեն ցրված է։ Սա հանգեցնում է լույսի հեռու աղբյուրներից կարմիր լույսի շեղմանը, որը կոմպենսացվում է տեսադաշտում ցրված լույսի կապույտ երանգով։ Այլ կերպ ասած, կարմիր լույսը նույնպես ցրվում է, այսինքն, եթե այն դիտորդից մեծ հեռավորության վրա է, ապա դիտորդին հասնելու շատ ավելի մեծ հնարավորություն ունի, քան կապույտ լույսը։ Հետևաբար, անսահմանությանը մոտ գտնվող հեռավորությունների վրա ցրված լույսը սպիտակ է։ Այդ պատճառով են հեռավոր ամպերը կամ ձնառատ լեռների գագաթները դեղին թվում. այդ ազդեցությունն ակնհայտ չէ պարզ օրերին, բայց շատ ակնառու է, երբ ամպերը ծածկում են տեսողության գիծը՝ նվազեցնելով արևից ցրված կապույտ երանգը։
Մոլեկուլային չափեր պատճառով մասնիկների ցրումն (ինչպես օդում) ավելի մեծ է դեպի առաջ և հետ ուղղություններով, քան կողային ուղղություններով ։ Սպիտակ լույսի ազդեցության տակ գտնվող ջրի առանձին կաթիլները ստեղծում են գունավոր օղակների խումբ։ Եթե ամպը բավականաչափ խիտ է, ջրի բազմաթիվ մանր կաթիլներից կցրվեն գունավոր օղակները և կառաջանա գունազրկված սպիտակ գույն ։
Սահարայի փոշին շարժվում է մերձարևադարձային լեռնաշղթայի հարավային ծայրամասով ամառվա ընթացքում շարժվում դեպի ԱՄՆ հարավ-արևելք, ինչից երկնքի գույնը կապույտից փոխվում է սպիտակի և հանգեցնում է կարմիր մայրամուտների ավելացման։ Դրա առկայությունը բացասաբար է անդրադառնում օդի որակի վրա ամառվա ընթացքում, քանի որ այն ավելացնում է օդում կախված մասնիկների քանակը ։
Երկինքը կարող է գունավորվել բազմաթիվ գույներով, ինչպիսիք են կարմիր, նարնջագույն, վարդագույն և դեղին (հատկապես մայրամուտի կամ արևածագի մոտ) և գիշերը՝ սև գույն։ Ցրման էֆեկտները նաև մասամբ բևեռացնում են երկնքի լույսը, որն առավել արտահայտված է արևից 90° անկյան տակ։
Ամպի գունավորում
Ամպի գույնը, ինչպես երևում է Երկրից, շատ բան է պատմում այն մասին, թե ինչ է կատարվում ամպի ներսում։ Խիտ խորը տրոպոսֆերային ամպերը ցուցադրում են բարձր անդրադարձում (70% -ից 95%) տեսանելի սպեկտրում ։ Ջրի մանր մասնիկների խտությունից արևի լույսը չի կարող թափանցել ամպի մեջ մինչև այն արտացոլվելը, ինչն ամպին տալիս է իր բնորոշ սպիտակ գույնը, հատկապես, երբ դիտվում է վերևից։ Ամպի կաթիլները հակված են արդյունավետորեն ցրելու լույսը, այնպես որ արեգակնային ճառագայթման ինտենսիվությունը նվազում է գազերի խորության հետ։ Արդյունքում, ամպի հիմքը կարող է տատանվել շատ բացից մինչև շատ մուգ մոխրագույն՝ կախված ամպի խտությունից և այն բանից, թե որքան լույս է արտացոլվում կամ փոխանցվում դիտորդին։ Բարակ ամպերը կարող են սպիտակ տեսք ունենալ կամ թվալ, թե ձեռք են բերել իրենց միջավայրի կամ ֆոնի գույնը։ Բարձր տրոպոսֆերային և ոչ տրոպոսֆերային ամպերը հիմնականում սպիտակ են թվում, եթե ամբողջությամբ կազմված են սառցե բյուրեղներից և/կամ գերսառած ջրի կաթիլներից։
Երբ տրոպոսֆերային ամպը հասունանում է, ջրի խիտ կաթիլները կարող են միավորվել՝ առաջացնելով ավելի մեծ կաթիլներ, որոնք կարող են միավորվել՝ կազմելով այնքան մեծ կաթիլներ, որոնք կարող են անձրևի տեսքով ընկնել։ Կուտակման այս գործընթացով կաթիլների միջև տարածությունն ավելի ու ավելի մեծ է դառնում, ինչը թույլ է տալիս լույսին ավելի հեռու թափանցել ամպի մեջ։ Եթե ամպը բավականաչափ մեծ է, և ներսի կաթիլները բավականաչափ հեռու են միմյանցից, կարող է պատահել, որ ամպ մտնող լույսի մի տոկոսը հետ չի արտացոլվում մինչև այն կլանվելը։ Դրա պարզ օրինակը հորդառատ անձրևի ժամանակ ավելի հեռուն տեսնելն է, քան թանձր մառախուղում։ Արտացոլման/կլանման այս պրոցեսն այն է, ինչն առաջացնում է ամպի գույնի տիրույթ՝ սպիտակից մինչև սև ։
Կանաչ ամպրոպների ճշգրիտ պատճառը դեռևս անհայտ է, բայց դա կարող է պայմանավորված լինել կարմրած արևի լույսի համակցությամբ, որն անցնում է օպտիկականորեն հաստ ամպերի միջով։ Դեղնավուն ամպեր կարող են առաջանալ գարնան վերջից մինչև աշնան սկզբի ամիսներին անտառային հրդեհների սեզոնի ընթացքում։ Դեղին գույնը պայմանավորված է ծխի մեջ աղտոտող նյութերի առկայությամբ։ Դեղնավուն ամպեր, որոնք առաջանում են ազոտի երկօքսիդի առկայությունից, երբեմն նկատվում են օդի աղտոտվածության բարձր մակարդակ ունեցող քաղաքային վայրերում ։
Ամպերն այդ գույնի չեն. դրանք արտացոլում են արևի երկար ու չցրված ճառագայթները, որոնք գերակշռում են այդ ժամերին։ Էֆեկտը շատ նման է սպիտակ թուղթը կարմիր լույսով լուսավորելուն։ Խոշոր, հասուն ամպրոպների հետ միասին դա կարող է արնագույն կարմիր ամպեր առաջացնել։ Ինֆրակարմիրին մոտ դիապազոնում ամպերն ավելի մուգ տեսք ունեն, քանի որ ջուրը կլանում է արեգակնային ճառագայթումն այդ ալիքի երկարություններում։
Ծանոթագրություններ
Կատեգորիա:Օպտիկա Կատեգորիա:Մթնոլորտային օպտիկական երևույթներ Կատեգորիա:Օդերևութաբանություն Կատեգորիա:Մթնոլորտ
Ստոլիպինո (այլ կիրառումներ)
Ստոլիպինո, կարող է վերաբերել՝
Սթրեյզանդի էֆեկտ
Սթրեյզանդի էֆեկտ (Streisand effect), սոցիալական ֆենոմեն, որն արտահայտվում է այն հանգամանքով, որ որոշակի տեղեկատվությունը հանրային հասանելիությունից (գրաքննություն ) հանելու փորձը հանգեցնում է միայն դրա ավելի լայն տարածմանը (սովորաբար համացանցի միջոցով)։ Օրինակ՝ լուսանկարի, ֆայլի, տեքստի կամ թվի (օրինակ՝ իրավաբանական մեթոդներով) հասանելիության սահմանափակման փորձը հանգեցնում է այլ սերվերների վրա տվյալ տեղեկատվության կրկնօրինակման, ֆայլային ցանցերում դրա հայտնվելուն կամ այլ տիրաժավորման ։
Անվան ծագում
«Սթրեյզանդի էֆեկտ» տերմինը տարածվել է 2003 թվականին տեղի ունեցած միջադեպից հետո, երբ Բարբրա Սթրեյզանդը դիմել էր դատարան լուսանկարիչ Քենեթ Ադելմանից (Kenneth Adelman) և Pictopia.com կայքից 50 միլիոն ԱՄՆ դոլար բռնագանձելու պահանջով այն պատճառով, որ իր տան լուսանկարը հասանելի է դարձել Կալիֆոռնիայի ափի ավելի քան 12,200 այլ լուսանկարների մեջ ։ Ադելմանը պնդել է, որ լուսանկարել է տունն ափին գտնվող այլ տների հետ միասին, California Coastal Records Project նախագծի շրջանակներում, որն ուսումնասիրում է ափերի էրոզիան կառավարության թույլտվությամբ և պատվերով (government-sanctioned and government-commissioned)  ։
Մինչ Սթրեյզանդի փաստաբանների դատական հայց ներկայացնելը, թիվ 3850 լուսանկարը (որի վրա պատկերված է Սթրեյզանդի տունը) նախագծի կայքից ներբեռնվել էր ընդամենը 6 անգամ, որոնցից երկու ներբեռնումներն իրականացվել են հենց փաստաբանների կողմից : 2004 թվականի մայիսի 10-ին դատարանը մերժել է Սթրեյզանդի պահանջները և պահանջել է, որ Սթրեյզանդը փոխհատուցի Ադելմանի դատական ծախսերը 154 հազար դոլարի չափով ։
Ավելի ուշ լրագրող Փոլ Ռոջերսը նկատել է, որ հայցի մասին տեղեկատվության տարածման արդյունքում Սթրեյզանդի տան լուսանկարը համացանցում շատ տարածված է դարձել։ Մասնավորապես, դատարան հայց ներկայացնելուց մեկ ամիս անց պատկերը դիտվել է ավելի քան 420 հազար այցելուի կողմից ։
Ադելմանը հայտարարել է, որ դատական հայցի մասին տեղեկատվությունն իր վեբ կայքում գրավել է ավելի քան մեկ միլիոն այցելուների ուշադրությունը, իսկ լուսանկարն իր ֆոտոարխիվում օգտագործել է Ասսոշեյթեդ Պրես լրատվական գործակալությունը, և դա, իր հերթին, հանգեցրել է բազմաթիվ թերթերի կողմից վերատպմանն ամբողջ աշխարհում ։
Իսկ հենց տերմինն առաջին անգամ օգտագործվել է 2005 թվականի սկզբին Մայք Մասնիկ անունով բլոգերի կողմից, որը Techdirt.com հայտնի բլոգի հիմնադիրն ու հաղորդավարն էր ։
Արտաքին հղումներ
Կատեգորիա:Համացանցային մշակույթ Կատեգորիա:Գրաքննություն Կատեգորիա:Հանրամատչելի հոգեբանություն
Ստուդենեց (այլ կիրառումներ)
Ստուդենեց, կարող է վերաբերել՝
Ստուդյոնոե (այլ կիրառումներ)
Ստուդյոնոե, կարող է վերաբերել՝
Նովոիվանկովցի
Նովոիվանկովցի (Новоіванківці), գյուղ Ուկրաինայի Չեռնովցիի մարզի Նովոսելիցայի շրջանում։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր
Շեփիկ
Շեփիկ (Şotik, Eşkınlı), գյուղ Արևմտյան Հայաստանում, Խարբերդի վիլայեթի Արաբկիրի գավառակում ։ Գտնվում էր Արաբկիր քաղաքից 8 կմ հյուսիս-արևելք, Ակն տանող ճանապարհի ձախ կողմում։
Աշխարհարգրություն
Գյուղի միջով հոսում է Ոսկեգետակը։
Բնակչություն
1890-1895 թվականներին ուներ 80 տուն՝ 600 հայ բնակչով։
Պատմամշակութային կառույցներ
Շեփիկն ուներ 1273 թվականին կառուցված եկեղեցի։ Գյուղի մոտ՝ մի բլրակի ստորտում գնտվում էր Ս. Փիլիպոս Առաքյալի վանքը։ Գյուղի մոտ էր գտնվում Շեփիկ ճանապարհային կայանը ։
Ծանոթագրություններ
Կատեգորիա:Արևմտյան Հայաստանի գյուղեր
Բեսելի ճառագայթ
Բեսելի ճառագայթը−համարվում է էլեկտրամագնիսական,ակուստիկ,նույնիսկ գրավիտացիոն դաշտի ճառագայթում,որի ամպլիտուդը նկարագրված է առաջին կարգի Բեսելի ֆունկցիայում։
Ինչպես հարթ ալիքի դեպքում,Բեսելի իսկական ճառագայթում հնարավոր չէ ստեղծել,քանի որ այն անվերջ է եւ անհրաժեշտ է էներգիայի անսահմանափակ քանակություն:Սակայն,հնարավոր է ստեղծել բավականին մոտ նմանակ,որը կարեւոր է օպտիկայում,քանի որ այն գրեթե չի շեղվում հաշվարկվող վերջնական կետում:Մոտեցված Բեսելի ճառագայթը ստեղծվում է Հաուսի ճառագայթի սեւեռումով ակսիկոնիկ ոսպնյակի միջոցով,որը ստեղծում է Բեսել-Հաուսի ճառագայթը;
Բեսելի ճառագայթի հատկությունները նրան դարձնում են օպտիկական ունելիի ստեղծման համար հիմնական գործիք,քանի որ ճիշտ ընտրված Բեսելի ճառագայթը պահպանում է հաստատուն սեւռման անհրաժեշտ հատկությունները,որոնք համամասնական են բռնելու հատվածին եւ նույնիսկ կարող են մասամբ «կողպել» դիէլեկտրիկի մասնիկները պահպանման ժամանակ:Հնարավոր է նաեւ առանց հավասարակշռության կետի ձգումը ճառագայթի աղբյուրին։
Նովոակբաշևո
Նովոակբաշևո (Новоакбашево, Яңы Ахбаш), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 47 մարդ։
Բացուտ
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Տավուշի մարզի լեռնագրություն Կատեգորիա:Ադրբեջանի լեռնագագաթներ
Արմեններ
Արմեններ, հայալեզու ցեղախումբ Հայկական լեռնաշխարհում, Արմենի-Շուպրիա երկրի հիմնական բնակչությունը։
Ավազան (աղբյուր)
Տես նաև
Կատեգորիա:Բնության հուշարձաններ Կոտայքի մարզում
Արմեններ
Պատմություն
Արմենները վաղուց ապրել են Հայկական լեռնաշխարհի հարավարևմտյան և Փոքր Ասիայի արևելյան մասում։ Ասորեստանյան արձանագրություններում Արմենները հիշատակվում են «ուրումե», իսկ ուրարտական արձանագրություններում՝ «ուրմե» կամ «արմե» անուններով, Հոմերոսը հիշատակում է արիմներ ժողովրդի անունը։ Մ․թ․ա․ 23-րդ դարում գրված մի արձանագրությունում հիշատակվում է, որ Աքքադի Նարամսին թագավորի դեմ են ելել 17 թագավորներ, որոնցից 11-րդը Արմանի երկրի Մադակինա թագավորն է։ Երկրորդ հիշատակությունը Սարգոնի (մ․թ․ա․ 2334-2284) մի արձանագրությունում է, ըստ որի Արմանի երկիրը Սարգոնի տիրապետության տակ է եղել։ «Ուրումե» տարբերակով առաջին անգամ հիշատակավել է Ասորեստանյան թագավոր Թիգլաթպլասար Ա թագավորի (մ․թ․ա․ 1115-1077) ժամանակ։ Նա հիշատակել է որ ուրումեացիները գրավել են Շուպրիա երկրի Ալզի և Աղձնիքի շրջանները։ Ուրարտացիներից առաջինը Մենուա արքան է արշավել Արմենի-Շուպրիայի վրա, այն կոչելով Ուրմեուխի։ Մ․թ․ա․ 773 թվականին Արգիշտի Ա-ը արշավում է Ուրմեի վրա, ավերելով և 24 հազար գերի տանելով։ «Արմե» ձևով առաջին անգամ հիշատակվում է Սարդուրի Բ-ի օրոք։ Նա 3 արշավանքներ է ձեռնարկում տանելով 8500 գերիներ։ Հերոդոտոսից և հունական այլ հեղինակներից հայտնի է դառնում, որ Հայկական լեռնաշխարհում գոյություն են ունեցել երկու սատրապություններ՝ 18-րդը, որի բնակիչները առավելապես ալարոդներ են, և 13-րդը, որի բնակիչները առավելապես արմեններ են ։
Ծանոթագրություններ
Կատեգորիա:Հայկական ցեղեր
Ստրելկա (այլ կիրառումներ)
Ստրելկա, կարող է վերաբերել՝
Գերան (Տավուշի մարզ)
Գերան, լեռ Հայաստանի Տավուշի մարզի և Ադրբեջանի սահամագլխին, Այգեձոր գյուղից 5,5 կմ հարավ-արևմուտք։ Բարձրությունը՝ 1634 մետր ։
Ծանոթագրություններ
Կատեգորիա:Տավուշի մարզի լեռներ Կատեգորիա:Ադրբեջանի լեռներ
Ֆյոդորովկա (գյուղ, Վրադիևկայի շրջան)
Ֆյոդորովկա (Федорівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1908 թվականին։
2001 թվականի տվյալներով Ֆյոդորովկա գյուղում բնակվում էր 444 մարդ։ Բնակավայրը զբաղեցնում է 1303 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1908 թվականին հիմնադրված բնակավայրեր
Նադեժդա Չեռնիխ
Նադեժդա Վսևոլոդովնա Չեռնիխ (Надежда Всеволодовна Черных, գրական կեղծանունը՝ Նադյա Դելալանդ (Надя Делаланд), ), ռուս բանաստեղծ և բանասեր, գրաքննադատ, բանասիրական գիտությունների թեկնածու։ Բանաստեղծական յոթ գրքի հեղինակ։ Ռուսաստանցի գրողների միության և Գրողների հարավռուսական միության անդամ։
Կյանք և ստեղծագործություն
2006-2009 թվականներին՝ Հարավային դաշնային համալսարանի աշխատակից, լատիներենի դասախոս, լեզվաբանության ներածություն և Մարինա Ցվետաևայի լեզվի հատուկ դասընթաց։ 2009 թվականի նոյեմբերից՝ Սանկտ Պետերբուրգի պետական համալսարանի դոկտորանտ (բանասիրության և արվեստների ֆակուլտետ)։
Նադեժդա Չեռնիխը բանաստեղծություններ սկսել է գրել վեց տարեկանից։
Հրապարակվել է «Վեչերնի Ռոստով», «Կուլտուրա Դոնա», «Կովչեգ Կավկազա», «Մոլոտ» և այլ թերթերում, ամսագրերում, հետևյալ ալմանախներում և ժողովածուներում. «Պուշկինսկայա, 150», «Դոն», «Խաղանիշ» (Սամարա), «Նախաբան» (Մոսկվա), «Հրեշտակի անատոմիա» (Մոսկվա, 2002, «Դեբյուտ» մրցանակ), «Իլյա» (Մոսկվա, 2004, 2005), «Ռուսաստանի ժողովուրդների ժամանակակից գրականություն։ Հատոր I. պոեզիա» (Մոսկվա, 2003), «Հունիսի քսանհինգ» (Ռյազան), «Քնար» (Դոնի Ռոստով, 2005), «Խաչմերուկ» (Դոնի Ռոստով, 2005) և այլն, էլեկտրոնային հրատարակություններում (ներառյալ՝ «Թիավոր աղջիկը» սկավառակային ամսագիրը)։
Նադեժդա Վսևոլոդովնան «Էրոս, Թանատոս, Լոգոս» (2005), «աբվգդ և այլն» (2007), «Ձեռագրի իրավունքով» (2009), «Նախշուն խուրջին» (2010), «Երազ եզրին» (2014) բանաստեղծական գրքերի հեղինակ է։ Հրապարակվել է «Արիոն», «Գվիդեոն», «Նովայա յունոստ», «Նևա», «Յուժնոյե սիյանիե», «Լիտերատուրնայա ուչոբա», «Վոպրոսի լիտերատուրի» և այլ ամսագրերում։
Նադեժդա Վսևոլոդովնան Ռոստովի պոեզիայի փառատոնի (Դոնի Ռոստով, 2002), Ռուսաստանի Դաշնության մշակույթի նախարարության (Մոսկվա, 2004) մրցանակների դափնեկիր է։ Բանաստեղծական համացանցային «Ոսկե աշուն» մրցույթի («Տեսանկյուն» անվանակարգում, Սմոլենսկ, 2004), Նահանգապետի մրցանակի (Դոնի Ռոստով, 2008), «Արծաթե Աղեղնավոր» բանաստեղծական միջազգային մրցույթի դափնեկիր («Արծաթե ձայն» հատուկ մրցանակ, Լոս Անջելես - Կիև - Տրուսկավեց, 2008)։ 2011 և 2012 թվականներին «Պոեզիա» անվանակարգում մտել է «Դեբյուտ» մրցանակի երկար ցուցակի մեջ։
«Ճանապարհ դեպի տաճար-2014» միջազգային մրցույթի Գրան պրիի դափնեկիր է։
Սանկտ Պետերբուրգի պետական համալսարանում Նադյա Դելալանդի բանաստեղծությունների նյութի հիման վրա գրվել են ձայնաիմաստաբանության (2007), իսկ Չեբոքսարիում՝ իմաստաբանության վերաբերյալ (2006) կուրսային աշխատանքներ։
Նադյա Դելալանդի բանաստեղծությունները ուսումնասիրվում են նաև որպես Դ. Կուզմինի (Մոսկվա), Լ. Զուբովայի (Սանկտ Պետերբուրգ), Ն. Ֆատեևայի (Մոսկվա), Վ. Կուլպինայի (Մոսկվա) և այլոց ստեղծագործություններում ժամանակակից պոեզիայի որոշ միտումների հաստատման օրինակներ։
Նադյա Դելալանդը «Միջագետք» գրական մրցույթի (Դոնի Ռոստով) կազմակերպիչներից և համակարգողներից է։
Ստեղծագործություններ
Չափածո (առանձին հրատարակություններ)
Ամսագրային և լրագրային հրապարակումներ
Վեբ հրատարակություններ
Արտաքին հղումներ
Կատեգորիա:Ռոստովի պետական համալսարանի շրջանավարտներ Կատեգորիա:Գրաքննադատներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ապրող անձինք Կատեգորիա:Ռուս բանաստեղծներ Կատեգորիա:Ռուս բանասերներ Կատեգորիա:Բանասիրական գիտությունների թեկնածուներ Կատեգորիա:Ռուսաստանի գրողների միության անդամներ Կատեգորիա:Բանաստեղծներ այբբենական կարգով
Ստրելկովկա (այլ կիրառումներ)
Ստրելկովկա, կարող է վերաբերել՝
Ստրիգինո (այլ կիրառումներ)
Ստրիգինո, կարող է վերաբերել՝
Սոմ (գավառ)
Սոմ (ֆրանսերեն՝ Somme), գավառ Ֆրանսիայի հյուսիսում։
Պատմական տեղեկություններ
Սոմի հյուսիս-կենտրոնական տարածքները եղել են Առաջին համաշխարհային պատերազմի մարտերի դաշտ, մասնավորապես, նշանավոր մարտերից է 1916 թվականի Սոմի ճակատամարտը։ Որպես այս և մի քանի այլ մարտերի հետևանք, դեպարտամենտի տարածքը դարձել է այստեղ թաղված տարբեր երկրների զինվորների մի քանի գերեզմանոցների և նրանց նվիրված հուշահամալիրների գտնվելու վայր։
Աշխարհագրական տվյալներ և տնտեսություն
Սոմ գավառն իր անունն ստացել է Սոմ գետից։
Արտաքին հղումներ
Կատեգորիա:Ֆրանսիայի գավառներ
Գերետ
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռնագրություն Կատեգորիա:Տավուշի մարզի լեռնագրություն
Դևիդ Թոմփսոն (բասկետբոլիստ)
Դևիդ Օ'Նիլ Թոմփսոն (David O'Neil Thompson, ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի Ամերիկյան և Ազգային ասոցիացիաների «Դենվեր Նագեթս» (ABA) և «Սիեթլ Սուպերսոնիքս» (NBA) ակումբների կազմում։ Խաղացել է հարձակվող պաշտպանի և թեթև հարձակվողի դիրքերում։ Մինչ պրոֆեսիոնալ կարիերան սկսելը հանդես է եկել Հյուսիսային Կարոլինա նահանգի համալսարանի «Սթեյթ Վուլֆպեկ» ակումբի կազմում, որի հետ 1974 թվականին նվաճել է NCAA չեմպիոնի տիտղոսը։ 1996 թվականից համարվում է Բասկետբոլի փառքի սրահի անդամ։
Վաղ տարիներ
Դևիդ Թոմփսոնը ծնվել է 1954 թվականի հուլիսի 13-ին Հյուսիսային Կարոլինա նահանգի Շելբի քաղաքում, սովորել է տեղի Քրեսթի միջնակարգ դպրոցում, որում հանդես է եկել տեղի բասկետբոլիային ակումբի կազմում։
Ուսանողական կարիերա
1975 թվականին ավարտել է Հյուսիսային Կարոլինա նահանգի համալսարանը, որտեղ երեք տարվա ընթացքում հանդես է եկել «Սթեյթ Վուլֆպեկ» ակումբի կազմում, որտեղ Նորմ Սլոունի ղեկավարությամբ անցկացրել է հաջող կարիերա։ Թոմփսոնը «Վուլֆպեկ»-ի կազմում երկու անգամ հաղթել է պարբերական առաջնությունն ու Atlantic Coast կոնֆերենցիայի առաջնությունը (1973-1974), ինչպես նաև մեկ անգամ դուրս է եկել NBA ուսանողական առաջնության փլեյ օֆ (1974)  ։ 1973-74 թվականների մրցաշրջանին «Վուլֆպեկ»-ը դարձել է Ուսանողական սպորտաձևերի ազգային ասոցիացիայի (NCAA) չեմպիոն, իսկ Թոմփսոնը ճանաչվել է այդ բասկետբոլիային առաջնության ամենահաջող խաղացող։ «Վուլֆպեկ»-ը եզրափակչում 76-64 հաշվով հաղթել են «Մարքեթ Գոլդեն Իգլս», որում Դևիդը ճանաչվել է իր ակումբի լավագույն խաղացող՝ հավաքելով 21 միավոր ։
Թոմփսոնի իր ուսանողական կարիերայի ընթացքում հավաքել է բոլոր մրցանակները, որոնք այդ պահին գոյություն ունեին ուսանողական բասկետբոլում։ Դարձել է Նեյսմիթի (1975), Օսկար Ռոբերտսոնի անվան (1975), Ադոլֆ Ռապի անվան (1975) մրցանակների դափնեկիր, ինչպես նաև ճանաչվել է UPI (1975), Sporting News (1975), Associated Press (1974-1975), Helms Foundation (1974-1975) և NABC (1974-1975) տարբերակով ուսանողների միջև տարվա բասկետբոլիստ։ Բացի դրանից երեք տարի շարունակ ընդգրկվել է NCAA առաջին համաամերկյան հավաքականի կազմում (1973-1975), ինչպես նաև ճանաչվել է Atlantic Coast կոնֆերենցիայի ուսանողների միջև տարվա բասկետբոլիստ (1973-1975)։ «Սթեյթ Վուլֆպեկ» ակումբում Դևիդ Թոմփսոնից հետո անմահացվել է 44-րդ համարի մարզաշապիկը։
Պրոֆեսիոնալ կարիերա
Խաղացել է հարձակվող պաշտանի և թեթև հարձակվողի դիրքերում։ 1975 թվականի NBA դրաֆթի ժամանակ ընտրվել է «Ատլանտա Հոքս» ակումբի կողմից՝ ընդհանուր առաջին համարի ներքո, սակայն դրաֆթից անմիջապես հետո պայմանագիր է կնքել «Դենվեր Նագեթս» ակումբի հետ։ «Նագեթս»-ի հետ պայմանագիր կնքելու պատճառներից մեկը այն էր, որ ակումբը որոշել էր նրա՝ Հյուսիսային Կարոլինայի համալսարանի ուսանողական ակումբի, խաղընկեր Մոնտե Տոուի հետ ևս պայմանագիր կնքել։
1976 թվականի ABA աստղերի ուիքենդի ժամականակ պատմության մեջ առաջին անգամ անցկացվել է սլեմ դանքերի մրցույթը։ Մրցույթի եզրափակաչում հանդիպել են Ջուլիուս Իրվինգը և Դևիդ Թոմփսոնը։ Արդյունքում հաղթել է Իրվինգը՝ տուգանային նետումների գծից սլեմ դանք կատարելով։ Թոմփսոնը ի զարմանս բոլորին մարզումների ժամանակ կատարել է ավելի դժվար դանք, իսկ մրցույթի ժամանակ ոչ այդքան դժվար։ Թոմսոնը Բոլոր աստղերի խաղի ժամանակ նվաճել է ամենաարժեքավոր խաղացողի տիտղոսը։
1976 թվականի ABA և NBA միաձուլումից հետո Թոմփսոնը «Նագեթս»-ի կազմում շարունակել է հանդես գալ մինչև 1981-82 թվականների մրցաշրջանը, որից հետո տեղփոխվել է «Սիեթլ Սուպերսոնիքս», որում ևս երկու մրցաշրջան անցկնելով, 1984 թվականին հայտարարել է պրոֆեսիոնալ կարիերայի ավարտի մասին։ Երկու լիգաների միավորումից հետո Թոմփսոնը չորս անգամ մասնակցել է NBA բոլոր աստղերի խաղին (1977-1979, 1983)։ 1977-78 թվականների մրցաշրջանին բասկետբոլիստի կարիերան հասավ իր ծայրակետին, ըստ որի արդյունքների նա հավաքել է 2172 միավոր՝ խաղի ընթացքում միջինում հավաքելով 27,15 միավոր։ Այդ ցուցանիշով Դևիդը զիջել է միայն Ջորջ Գերվինին, որը հավաքել է 2232 միավոր՝ խաղի ընթացքում միջինում հավաքելով 27,22 միավոր։ 1978 թվականի ապրիլի 9-ին, NBA պարբերական առաջնության վերջին օրը, Թոմփսոնը «Դետրոյթ Փիստոնս»-ի դեմ խաղում հավաքել է իր համար ռեկորդային 73 միավոր, որոնք սակայն ակումբին չեն բերել հաղթանակի, և արդյունքում «Նագեթս»-ը 137-139 հաշվով պարտվել է «Փիստոնս»-ին ։ Այդ նույն մրցաշրջանին «Նագեթս»-ը կարողացել է հասնել մինչև Արևմտյան կոնֆերենցիայի եզրփակիչ, որտեղ 2-4 հաշվով պարտվել է «Սուպերսոնիքս»-ին՝ Թոմփսոնի ապագա ակումբին ։ Մինչ 1981-82 թվականների մրցաշրջանի սկսվելը «Սուպերսոնիքս»-ը Թոմփսոնի հետ 4 միլիոն դոլարանոց հնգամյա պայմանագիր է կնքել։ NBA կարիերայի ընթացքում, ընդհանուր առմամբ, խաղացել է 592 խաղ, որոնց ժամանակ հավաքել է 13422 միավոր (22,7 մ/խ), կատարել 2446 անդրադարձ, 1939 փոխանցում, 595 խլում և 509 բլոկշոտ։
Արտաքին հղումներ
Կատեգորիա:ԱՄՆ-ում ծնվածներ Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Դենվեր Նագեթսի բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ Կատեգորիա:Բասկետբոլի փառքի սրահի անդամներ Կատեգորիա:Չօգտագործվող համարներով NBA բասկետբոլիստներ
Բաբա Յագա (հեքիաթ)
Բաբա Յագա (Баба-Яга), ռուսական ժողովրդական հեքիաթ ։
Սյուժե
Խորթ մայրն իր չսիրած խորթ աղջկան ուղարկում է իր քույր Բաբա Յագայի մոտ` իբր թել և ասեղ բերելու (իրականում դա պայմանական նշան էր, որով Բաբա Յագան հասկանում էր, որ քույրը ուտելու համար իրեն հաջորդ զոհին է ուղարկել)։ Բաբա Յագայի տանն աղջկան սպասվում էին բազմաթիվ խոչընդոտներ. կատուն փորձում էր ճանկռել աղջկա աչքը, շունը, դարպասները և կեչին նրան տնից բաց չէին թողնում։ Բաբա Յագան հրամայում է աղջկան աշխատել ջուլհակահաստոցի վրա, նա կանչում  է սպասուհուն և պատվիրում իրենց հյուրի համար պատրաստել տաք բաղնիք, իսկ հետո` նրան վառել վառարանում։ Իր հարազատ մորաքրոջ խորհրդով նա նվերներով կաշառում է սպասավորներին (սպասուհուն տալիս է թաշկինակ, կատվին` միս, կեչու վրա կապում է կարմիր ժապավեն և այլն ), և նրանք դրա դիմաց օգնում են նրան փախչել։ Աղջիկը դիմում է իր հոր օգնությանը, և վերջինս պատժում է (ըստ որոշ տարբերակների` սպանում է) չար խորթ մորը։
Այս հեքիաթը «սարսափելի հեքիաթի» դասական տարբերակն է, վախի մթնոլորտը կամաց-կամաց է զարգանում, սկսած մորաքրոջ խոսքում հերոսուհուն սպառնացող վտանգների թվարկումից («կեչին աչքերդ կշամփրի... շները քեզ կհոշոտեն... կատուն աչքերդ կփորի»)։
Այստեղ առկա են համաշխարհային ֆոլկլորում տարածված հեքիաթային սյուժեների մոտիվները (Յագան կրծում է իր ճանապարհին աճող ծառեր, խմում է լճերն ամբողջությամբ և այլն)։ Ի հակադրություն սարսափելի սյուժեի` հեքիաթի ավարտը զգալի կերպով դրական է։
Նմանատիպ սյուժեներ
Իրեն սպառնացող կախարդի ծառաներին կաշառելու մոտիվը հանդիպում է նաև իտալական «Սեր երեք նարինջների հանդեպ» հեքիաթում։ Ռուսական հեքիաթներում նմանատիպ սյուժե հանդիպում է «Վայրի սագեր» հեքիաթում (աղջկա հանդիպումը կախարդի հետ և փախուստը նրանից)։
Արտաքին հղումներ
Կատեգորիա:Հեքիաթներ Կատեգորիա:Ժողովրդական հեքիաթներ
ZOTAC
ZOTAC, համակարգչային սարքավորումների մշակմամբ զբաղվող ընկերություն, որը հիմնադրվել և տեղակայված է Հոնկոնգում ։ Ընկերությունը մասնագիտացված է գրաֆիկական քարտերի (GPUs), մինի համակարգիչների, հիշողության կրիչների, մայր սալիկների, խաղային համակարգիչների, և համակարգչային այլ սարքավորումների մշակմամբ։ Բոլոր սարքերը ստեղծվում են PC Partner-ի գործարաներում, որը գտնվում է Դունգուանում ։
Պատմություն
ZOTAC-ը հիմնադրվել է 2006 թվականին, որպես PC Partner-ի դուստր ընկերություն։ Անունը ընտրվել է անգլերեն՝ "zone" և "tact" բառերից։ Մեկ տարի անց ZOTAC-ը ստեղծում է իր առաջին գրաֆիկական քարտը՝ ZOTAC GeForce 7300 GT։ 2008 թվականին, ZOTAC-ը դարձավ առաջին ընկերութոյւնը, որը թողարկում էր տեսաքարտեր մեխանիկական հզորության բարձացման ֆունկցիայով։ 2015 թվականին ZOTAC-ը, թողարկում է Steam Machine-ը ։ Ինչպես նաև՝ Nvidia GeForce 960 տեսաքարտը և  Intel Core i5-6400T պրոցեսսորը ։